kardosdrur/scandi-wiki huggingface dataset:
Christoph Voll

Christoph Voll (født 27. juli 1897 i München, død 16. juni 1939 i Karlsruhe) var en tysk billedhugger og grafiker.

Opvækst 
Christoph Voll blev født i München i 1897 som søn af billedhuggeren Roman Voll og moderen Augusta Felicitas. Faderen døde kort efter sønnens fødsel, og moderen besluttede at overlade sine børn Christoph og Christophs søstre til længere ophold på børnehjemdrevet af nonner. Christoph Volls opvækst var præget af den strenge og følelseskolde opvækst på børnehjemmene og den fjerne moderskikkelse, hvilket kom til at præge Volls kunst. Dette ses tydeligt i Volls tidligere værker, hvor nonner og forældreløse børn er gennemgående temaer. Barndommen synes også at have medført en vis social indignation.

I 1911 flyttede moderen fra München til Dresden efter at være blevet gift igen. Christoph Voll kom i lære som skulptør hos Albert Starke, der lærte ham de grundlæggende teknikker som skulptør. I 1915 blev han indkladt til den tyske hær, og han deltog i de følgende fire år i første verdenskrig på både Vestfronten og Østfronten. Han modtog Jernkorset af 2. grad og producerede senere enkelte værker med krigstemaer (eksempelvis Soldat mit verwundetem Kameraden fra 1927–28). Voll udtalte sig aldrig offentligt om sine krigserfaringer, men forblev overbevist pacifist resten af livet.

Karriere som kunstner 
Efter afslutningen af 1. verdenskrig blev han i 1920 medlem af Dresdner Sezession. I 1924 flyttede han til Saarbrücken i 1924 og var leder og senere professor for den nyligt etablerede Statslige skole for Kunst og Håndværk. Efter 1928 havde han en stilling ved Badische Landeskunstschule i Karlsruhe.

Hans værker blev erklæret entartet efter den nationalsocialistiske magtovertagelse i 1933. Han blev imidlertid ikke opsagt fra professoratet med det samme, men fik tværtimod forlænget med to år. Derefter blev han udsat for nye undersøgelser, men kunne fortsætte med at bruge skolens faciliteter – men kun til autoriserede formål. Protester fra kolleger med nazisympatier fortsatte, indtil ansættelsen ikke blev forlænget i 1937. I alt 11 værker blev beslaglagt.

Voll døde 1939 som fyrreårig i Karlsruhe. Han blev begravet på landsbykirkegården ved Oksby Kirke ved Blåvand i Danmark. Flere af Volls værker blev ved Volls død bragt i sikkerhed i Danmark, hvor de under krigen blev opbevaret i Christiansborgs kælder.

2005 købte Germanische Nationalmuseum fra en privatsamling 5 skulpturer (Arbeiter mit Kind (1922), Arbeiterfrau mit Kind (um 1923), Der blinde Bettler (1923), Schwangere Frau (1923) og Der Kritiker – Porträt des Literaturkritikers Arthur Binz (um 1925/26)).

Galleri

Noter

Litteratur 
 Anne-Marie Kassay-Friedländer. Der Bildhauer Christoph Voll. 1897-1939. Orme: Wernersche Verlagsgesellschaft, 1994.

Eksterne links 

 Verkfortegnelse fra Germanischen Nationalmuseum 2006 
 Biografi med eksempler på værker, Heidelberg Universitet

Personer fra München
Billedhuggere fra Tyskland
Kunstnere fra Tyskland
Hanaborg Station

Hanaborg Station (Hanaborg stasjon eller Hanaborg holdeplass) er en jernbanestation på Hovedbanen, der ligger i Lørenskog kommune i Norge. Stationen blev etableret 1. oktober 1956 og renoveret i 2012-2014. Den består af to spor med hver sin perron og læskure. Den betjenes af lokaltog mellem Spikkestad og Lillestrøm.

Litteratur

Eksterne henvisninger 

Stationer på Hovedbanen
Etableret i 1956
Jernbanestationer i Viken
Fjellhamar Station

Fjellhamar Station (Fjellhamar stasjon) er en jernbanestation på Hovedbanen, der ligger i Lørenskog kommune i Norge. Stationen består af to spor med en delvist overdækket øperron imellem.

Stationen åbnede som holdeplads 22. juni 1931. Den blev nedgraderet til trinbræt 1. april 1982 med udelukkende betjening af lokaltog. I 2003 blev stationen erstattet af en ny på samme sted.

Litteratur

Eksterne henvisninger 

Stationer på Hovedbanen
Etableret i 1931
Jernbanestationer i Viken
Strømmen Station

Strømmen Station (Strømmen stasjon) er en jernbanestation i Strømmen på Hovedbanen i Norge. Stationen består af tre spor med to perroner, der er forbundet med en gangtunnel, en rød stationsbygning, busterminal og parkeringspladser. Den betjenes af lokaltog mellem Spikkestad og Lillestrøm.

Stationen åbnede 1. september 1854 sammen med Hovedbanen, der var Norges første jernbane. Den blev fjernstyret 24. januar 1972.

Den første stationsbygning lå på østsiden af sporet og var opført efter tegninger af Heinrich Ernst Schirmer og Wilhelm von Hanno. Da banen blev udbygget med dobbeltspor opførtes en ny stationsbygning efter tegninger af Finn Knudsen på vestsiden i 1901. Den blev restaureret i 2007.

Der lå tidligere et sidespor til Strømmens Værksted ved stationen. Der er stadig fysiske rester af det.

Litteratur

Eksterne henvisninger

Noter 

Stationer på Hovedbanen
Etableret i 1854
Jernbanestationer i Viken
Sagdalen Station

Sagdalen Station (Sagdalen stasjon eller Sagdalen holdeplass) er en jernbanestation på Hovedbanen, der ligger i Skedsmo kommune i Norge. Stationen, der blev etableret i 1938, består af to spor med hver sin perron og læskure. Den betjenes af lokaltog mellem Spikkestad og Lillestrøm.

Litteratur

Eksterne henvisninger 

Stationer på Hovedbanen
Etableret i 1938
Jernbanestationer i Viken
Red Bull Cliff Diving World Series

Red Bull Cliff Diving World Series er en turnering i klippeudspring, som blev etableret i 2009 af Red Bull GmbH, der har haft deres energidrik af samme navn som navnesponsor for arrangementet siden.

Konkurrencerne finder sted fra spektakulære beliggenheder i det meste af verden. I 2016 bestod turneringen af ni konkurrencer, hvor blandt andet Operaen på Holmen i København lagde tag til deltagernes udspring ned i Københavns Havn.

Eksterne henvisninger 

 Red Bull Cliff Divings officielle hjemmeside

Cliff Diving World Series
Sportsturneringer
Udspring
Etableret i 2009
Bargteheide

Bargteheide er en by i det nordlige Tyskland, beliggende under Kreis Stormarn i den sydøstlige del af delstaten Slesvig-Holsten.

Geografi 
Bargteheide ligger på en randmoræne 27 km nord for Hamborg. Lübeck ligger 32 km mod nordøst. Motorvejskryds Bargteheide mellem A 1 (Oldenburg in Holstein–Saarbrücken) og A 21 og B 404 ligger ca. fire km øst for byen i kommunen Hammoor. Bargteheide har station på jernbanelinjen Lübeck–Hamburg

Eksterne kilder/henvisninger 

  
 Byens websted 
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Cykling under sommer-OL 2016 – Holdforfølgelse (herrer)

Herrernes holdforfølgelse ved sommer-OL 2016 blev afholdt i Rio Olympic Velodrome på dagene 11. august – 12. august.

Format 
Holdforfølgelsesløbet blev kørt af fire ryttere fra hver nation. Hvert løb blev kørt med to hold på banen, som startede med en halv banelængdes afstand fra hinanden. I den indledende kvalifikation kørte alle hold mod et andet hold og det var udelukkende tiden, der talte. Herefter var det de otte bedste hold, der gik videre til næste runde. De fire bedste tider var kvalificeret til semifinalerne mens de fire dårligste tider skulle køre indbyrdes om at opnå bedste tid i det der var betegnet som Runde 1. Vinderne af semifinalerne gik til finalen mens tabernes tid blev sammenlignet med tiderne fra Runde 1. De to bedste af disse tider skulle køre om bronzemedaljerne mens de øvrige kørte om 5./6. pladserne og 7./8. pladserne.

Tidsskema

Kvalifikation

Runde 1

Finalerne

7./8. pladsen

5./6. pladsen

Bronzefinalen

Finalen

Referencer

Eksterne henvisninger 
http://www.uci.ch/mm/Document/News/News/17/69/76/EventSchedule-CyclingTrack_Neutral.pdf
http://www.uci.ch/olympic-games/track-cycling-rio-206/
http://www.insidethegames.biz/articles/1021015/uci-announces-changes-to-points-system-in-omnium-and-team-pursuit-disciplines

Holdforfølgelse (herrer)
Tour of Oman

Tour of Oman er et etapeløb i landevejscykling for herrer, afholdt i Oman som del af UCI ProSeries. Løbet arrangeres af A.S.O., og blev afholdt første gang mellem 14. og 19. februar 2010. Løbet bestod da af fem relativt flade etaper og en enkeltstart. I 2011 blev ruten gjort lidt hårdere, blandt andet med mål på toppen af en 5,8 km lang bakke med en stigningsprocent på 10,8.

Vindere

Referencer

Eksterne henvisninger
 

 
Etableret i 2010
James Wan

James Wan, født 27. februar 1977 i Sarawak, Malaysia, er en australsk instruktør, producer og forfatter. Han mødte Leigh Whannell da de gik til en filmskole i Melbourne. James Wan, instruerede den syvende af Fast & Furious-serien, i stedet for Justin Lin.

Filmografi

Instruktør 
 2000 - Stygian
 2003 - Saw (kortfilm)
 2004 - Saw
 2007 - Dead Silence
 2007 - Death Sentence
 2010 - Insidious
 2013 - Nattens dæmoner
 2015 - Fast & Furious 7
 2016 - Nattens dæmoner 2
 2018 - Aquaman

Kilde

Eksterne henvisninger 

 

Filminstruktører fra Australien
Tour of Oman 2016

Tour of Oman 2016 var den 7. udgave af cykelløbet Tour of Oman. Den første etape startede tirsdag 16. februar 2016 fra Muscat og var 145,5 km til Al Bustan. Løbet blev afsluttet seks etaper senere i Muttrah 21. februar 2016. Løbet var del af UCI Asia Tour 2016. Den samlede vinder af løbet blev Vincenzo Nibali.

Hold og ryttere

Danske ryttere
Jakob Fuglsang kørte for 
Michael Mørkøv kørte for 
Søren Kragh Andersen kørte for 
Rasmus Guldhammer kørte for 
Alexander Kamp kørte for 
Michael Reihs kørte for

Etaperne

Trøjernes fordeling gennem løbet

Resultater

Eksterne henvisninger
 

UCI Asia Tour 2016
2016
Sigh No More

Sigh No More er debutalbummet fra den britisk rockgruppe Mumford & Sons. Det blev udgivet den 2. oktober 2009 i Storbritannien og den 16. februar 2010 i USA og Canada. Albummet debuterede på UK Albums Chart som nummer 11 og toppede som nummer 2 den 20. februar 2011, i den 72. uge på hitlisten efter det vandt Album of the Year ved Brit Awards dette år. I begyndelsen af 2011 toppede det som numer 2 på Billboard 200 i USA.

I midten af 2010 blev det listet som det 8. beste album dette år på NPR's All Songs Considered. Den 20. juli 2010 blev det nomineret til Mercury Prize, der bliver givet årligt til det bedst album fra Storbritannien eller Irland. Den 6. december 2010 blev der udgivet en deluxe udgave af Sigh No more, der inkluderede det originale album, en live CD af en koncert fra O2 Shepherds Bush Empire og en DVD med del 1, 2 og 3 af Gentlemen of the Road dokumentarprogrammerne. Den 15. februar 2011 blev albummet nomineret til Best British Album ved BRIT Awards. I USA var albummet det 3. mest downloadede album i 2011, og solgte over 761.000 eksemplarer.

Albummets titel er taget fra en linje i Shakespeares Much Ado About Nothing og flere andre linjer i skuespillet bliver nævnt i titelnummerets tekst.

Vinyl-udgaven af albummet blev fremstillet af United Record Pressing i Nashville, Tennessee.

Modtagelse 

På Metacritic, der sammenfatter ratingen fra forskellige anmeldelser, har albummet fået 68 ud af 100, hvilket indikerer "generelt positive anmeldelser".

Spor

Hitlister

Års-hitlister

Certificeringer 

|Australia (ARIA)
|4× Platin
|280.000
|-
|Austria (IFPI)
|4× Platin
|15.000
|-
|Belgium (Ultratop)
|Platin
|15.000
|-
|Canada (Music Canada)
|2× Platin
|160.000
|-
|Germany (BVMI)
|Platin
|200.000
|-
|New Zealand (RMNZ)
|2× Platin
|30.000
|-
|United Kingdom (BPI)
|5× Platin
|1.614.893
|-
|United States (RIAA)
|3× Platin
|3.200.000
|-

|-
|Europe (IFPI)
|2× Platin
|2.000.000

Referencer 

Mumford & Sons-album
Album fra 1997
Ján Greguš

Ján Greguš (født 29. januar 1991) er en slovakisk fodboldspiller (midtbanespiller), der spiller for den amerikanske MLS-klub Minnesota United. Han har tidligere spillet for den danske superligaklub F.C. København. Han havde indtil skiftet til FCK i sommeren 2016 spillet for den den tjekkiske klub FK Jablonec.

Klubkarriere 
Ján Greguš begyndte sin karriere i FC Nitra, og skiftede i 2009 til den tjekkiske klub FC Baník Ostrava. I 2013-14 var han udlånt til engelske Bolton Wanderers F.C., men opnåede dog ingen kampe for klubben. I 2015 skiftede han til Jablonec og i sommeren 2016 til FCK.

Efter 107 kampe for FCK , hvor han scorede 7 mål, blev han i vinterpausen 18/19 solgt til Minnesota United.

Landsholdskarriere 
Greguš debuterede den 31. marts 2015 for det slovakiske landshold i en kamp mod Tjekkiet.

Han blev udtaget til EM-truppen til EM i Frankrig 2016, hvor han spillede anden halvleg i 1/8-finalen mod .

Referencer

Eksterne henvisninger 
 
 Spillerprofil på FCK.dk

Fodboldspillere fra Bolton Wanderers F.C.
Fodboldspillere fra FC København
Fodboldspillere fra Slovakiet
Deltagere ved det europæiske mesterskab i fodbold 2016 
Deltagere ved det europæiske mesterskab i fodbold 2020
Kiko Louriero

Pedro Henrique Kiko Loureiro (født 16. juni 1972 i Rio de Janeiro, Brasilien) er en heavy metal-guitarist fra Brasilien. Han er tidligere guitarist for bandet Angra og nuværende guitarist for Megadeth.
Loureiro begyndte at studere musik og spille akustisk guitar da han var 11 år.

Eksterne henvisninger 
  

Guitarister fra Brasilien
Personer fra Rio de Janeiro
Queen's Club-mesterskaberne 2016

Queen's Club-mesterskaberne 2016 var en tennisturnering, der blev afviklet udendørs på græsbaner i Queen's Club i London, Storbritannien i perioden 13. - 19. juni 2016. Det var den 114. udgave af Queen's Club-mesterskaberne siden den første turnering i 1890, og den blev på grund af et sponsorat markedsført under navnet Aegon Championships for ottende år i træk.

Herresingleturneringen blev vundet af Andy Murray, som i finalen besejrede Milos Raonic med 6–7(5–7), 6–4, 6–3, og som dermed sikrede sig titlen for femte gang i karrieren. Det var første gang i turneringens historie, at en spiller nåede op på fem sejre i herresingle. Indtil da havde Andy Murray delt rekorden på fire turneringssejre med Major Ritchie, Anthony Wilding, Roy Emerson, John McEnroe, Boris Becker, Lleyton Hewitt og Andy Roddick.

Sejren i herredoubleturneringen gik til franskmændene Pierre-Hugues Herbert og Nicolas Mahut, som vandt over Chris Guccione og André Sá i finalen med 6–3, 7–6(7–5), og som dermed vandt titlen for andet år i træk.

Resultater

Herresingle

Herredouble

Kilder 

 ATP World Tour - Aegon Championships 

2016
ATP World Tour 2016
Jens Flor

Jens Ludvig Paul Flor (født 1. januar 1888, død 29. maj 1952) var en norsk arkitekt.

En stor del af Flors virksomhed faldt inden for to kategorier: jernbane og Ålesund. Omkring 1913 blev han ansat på NSB's nyoprettede arkitektkontor. Der tegnede han en række stationsbygninger, hvoraf de fleste også tilskrives kontorets leder, Gudmund Hoel. Flor stod ikke mindst for de fleste af stationerne på den nordlige del af Dovrebanen. Banen åbnede i sin helhed i 1921, men bygningerne blev tegnet og opført over en årrække før det. Senere er der opført lignende, om end ikke identiske, bygninger på Bratsbergbanen, Sørlandsbanen, Sunnan-Grongbanen (Nordlandsbanen) og Raumabanen, men Flor krediteres normalt ikke i den forbindelse.

I 1917 blev Flor leder af Ålesund boligråds kontor, og han var stadsarkitekt i 1818-1919. Fra omkring 1920 var meget produktiv som arkitekt i byen og tegnede en række bygninger, der stadig findes. For det meste drejer det sig om private projekter, og stilmæssigt spænder der fra nyklassicisme til funktionalisme.

Udvalgte værker 

Stationsbygninger:
 Ny stationsbygning på Lena Station (1913, sammen med Gudmund Hoel)
 Hvalstad Station (1915)
 Ny stationsbygning på Ådalsbruk Station (1915, sammen med Gudmund Hoel)
 Perronbygning på Skarpsno Station (1917; nedrevet 1993)
 Stationsbygninger på den nordlige del af Dovrebanen, herunder Engan (1915; bygning flyttet til Halsetløkka camping), Driva (1916), Oppdal (1916), Fagerhaug (1915), Ulsberg (1915), Berkåk (1915), Garli (1915; brændt 1995 og nedrevet), Soknedal (1915) og Snøan (1915, nedrevet 1973)
 Selsbakk Station (1919, sammen med Gudmund Hoel)
 Brusand Station på Jærbanen (1919)

Bygninger i Ålesund:
 Lejegård i Brunholmgata 11 (1918–19)
 O.A. Devolds gate 13 (1920, ombygget 1935)
 Ny fløj til Latinskolen, Kirkegata 6 (1922; i dag en del af Ålesund VGS)
 Villa i pudset tegl, Helleborg 3 (1922)
 Frimurerlogen, Giskegata 12A (1922-23)
 Villa i Øwregata 17 (1923)
 Kongens gate 26 (1929)
 Parkgata 13 (1931)
 Murvilla i Bakkegata 2 (1931–32)
 Bygård i Grensegata 3 (1931–33)
 Brunholmgata 5B (1933)
 Spilkevig's Snøre-, Not- og Garnfabrik, Øwregata 2 (1937)
 Hybelhus i Keiser Wilhelms gate 60 (1939-41)

Noter

Kilder 

 Arc!
 
 
 

Arkitekter fra Norge
Barsbüttel

Barsbüttel er en by i det nordlige Tyskland, beliggende under Kreis Stormarn i den sydøstlige del af delstaten Slesvig-Holsten.

Geografi 
Kommunen Barsbüttel ligger lige øst for kommunegrænsen til Hamborg i den sydlige ende af landkreisen. Bækken Barsbek løber gennem byen, og løber ud i Schleemer Bach et lille stykke på den anden side af grænsen til Hamborg.

I kommunen ligger ud over Barsbüttel, landsbyerne Stellau, Stemwarde og Willinghusen.

Motorvejene A1 (Oldenburg in Holstein – Saarbrücken) og A24 (Hamborg – Berlin) krydser hinanden lige syd for byen i Autobahnkreuz Hamburg-Ost.

Eksterne kilder/henvisninger 

  

 Byens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Stormarn
Principia Mathematica

Principia Mathematica er en bog om matematisk logik skrevet af Bertrand Russell og Alfred North Whitehead, udgivet i tre bind i henholdsvis 1910, 1912 og 1913. Dens formål var at beskrive et sæt af aksiomer og slutningsregler i symbolsk logik, hvorfra alle matematiske sandheder i princippet kunne bevises. 

Whitehead og Russell arbejdede på et så fundamentalt niveau af matematik og logik, at det først var på side 89 i bind II, at de nåede frem til at bevise at 1+1=2. Det matematiske bevis ledsages af den humoristiske kommentar "Udsagnet er til tider praktisk."

Whitehead og Russel troede først at det ville tage dem et år at skrive Principia Mathematica, men det endte med at tage dem ti år. For at gøre det endnu værre, var værket blevet så langt da det skulle udgives (mere end 2000 sider) og dets publikum var så smalt (professionelle matematikere) at den blev udgivet med et tab på 600 pund (realværdi i 2015: ca. 53.570 pund), hvoraf de 300 blev betalt af Cambridge University Press, 200 af Royal Society of London, 50 hver af Whitehead og Russell selv. Til trods for dette tab er der næppe noget akademisk bibliotek i dag der ikke har en udgave af Principia Mathematica.

Principia Mathematicas virkningshistorie er blandet. Det er generelt accepteret at Gödels ufuldstændighedssætning 1931 definitivt viste, at for et hvilket som helst set af aksiomer og slutningsregler ville der altid være nogle sandheder tilbage som ikke kunne udledes af dem, og dermed er målsætningen i Principia Mathematica uopnåelig. Men Kurt Gödel ville ikke have kommet frem til denne konklusion uden Whiteheads og Russells bog. På den måde kan arven fra Principia Mathematica siges at være dens nøglerolle i beviset af det umulige i at opfylde dens målsætning. Udover dette populariserede bogen moderne matematisk logik, og skabte vigtige forbindelser mellem logik, erkendelsesteori og metafysik.

Noter 

Filosofiske skrifter
Værker om matematik
Christina Toftegaard Nielsen

Christina Toftegaard Nielsen (født 30. august 1964) er forbrugerombudsmand i Danmark siden 2015. Hun er cand.jur. og har tidligere arbejdet i Justitsministeriet og som advokat.

Noter 

Jurister fra Danmark
Forbrugerombudsmænd fra Danmark
Star Trek Beyond

Star Trek Beyond er en amerikansk science fiction spillefilm, der er instrueret af Justin Lin og manuskriptet er skrevet af Simon Pegg og Doug Jung og baseret på tv-serien Star Trek, der oprindeligt blevet lavet af Gene Roddenberry.

Indspilning af filmen begyndte den 25 juni 2015 i Vancouver. Den havde premiere i Danmark den 21. juli 2016. Filmen er en af skuespilleren Anton Yelchins sidste da han døde i en bilulykke en måned inden den havde premiere.

Medvirkende 
 Chris Pine som James T. Kirk
 Zachary Quinto som Spock
 Zoë Saldaña som Nyota Uhura
 Karl Urban som Leonard McCoy
 Simon Pegg som Montgomery Scott
 John Cho som Hikaru Sulu
 Anton Yelchin som Pavel Chekov
 Idris Elba som Krall

Eksterne henvisninger 
 
 

Beyond
Amerikanske film fra 2016
Science fiction-film fra USA
Morion (hjelm)

Morion  er en åben hjelm også kaldet 'spansk hjelm' eller 'bådhjelm'. Den blev båret af bl.a. de spanske conquistadorer, Europas musketerer og pikenererog bliver i dag båret af Schweizergarden i Vatikanet. 
Den blev hovedsageligt brugt fra midten af det 16. og tidlige 17. århundrede.

Opdagelsesrejsende som Hernando de Soto og Coronado  brugte den til deres fodfolk i 1540'erne. 30 til 40 år senere blev den almindeligt anvendt i Spanien og udbredt i mange andre europæiske lande til tyske lejesoldater - landsknægte. De første engelske morionhjelme blev introduceret i Edward VI's regeringstid.

Udformning  
De er lavet af metal og har typisk en flad skygge og en kam fra for til bag. Kammen øverst på hjelmen er med til at styrke den og beskytte soldaten mod sværdhug.

Ordet morion er et direkte lån fra spansk.

Kilder  

Kamphjelme
Lithiumcarbonat

Lithiumcarbonat eller litiumcarbonat er et uorganisk stof, et salt af lithium og carbonat med formelen . Dette hvide salt er meget anvendt i processering af metaloxider.

Lithiumcarbonat dannes, når litiumhydroxid binder med CO2.

Medicinsk brug 

Lithiumcarbonat bliver anvendt til at behandle mani, det forhøjede stemningsleje af bipolar affektiv sindslidelse.

Lægefaglig praksis tilsigter at indholdsstoffet Lithium (grundstof)/Lithiumcarbonat anvendes i udpræget grad som et forebyggende, stemningsregulerende præparat. Nogle mener det tager toppen af de maniske bølgeudsving, imens andre mener det tager både toppen af maniske udsving og bunden af depressivt stemningsleje. Lægemidlet kan subsidiært anvendes akut i lidt højere dosis, men indtrapning/indfasning og sidenhen eventuel udfasning sker gradvist i samråd med lægefaglig ekspertise.

Indholdet af stoffet i kroppen måles og angives således som millimol pr. liter blod. Der findes et “sundt” interval; hvor lægemidlet har en veldokumenteret gavnlig effekt.

Typisk vil det være i området omkring 0,5 - 0,8 millimol / liter. Stemningsreguleringen starter sikkert allerede så småt fra 0,1 - 0,4 mmol/l. Men forskningsforsøg i stor skala har vist resultater, der indikerer, at det mest gavnlige og aktive interval ligger imellem 0,5 - 0,8 mmol/l. Værdier på 0,9 eller 1,0 eller 1,1 er i nogles øjne ikke i sig selv alarmerende i en afgrænset periode.

Men hvis værdien er højere end 1,0 eller 1,2 da kan det begynde at blive lidt giftigt eller farligt på lang sigt, for da kan nyrerne tage skade. Øvrige skadevirkninger i form af skader på nyrer eller lever, samt blodpropper eller giftige følgevirkninger, da henvises til indlægssedlen og lægefaglig praksis.

Intervallerne varierer lidt alt efter hvilket lægeteam der rådgiver. Nogle vil mene, det mest gavnlige interval hedder 0,4-0,8 eller 0,5-0,8 eller 0,5-0,9 eller 0,55-0,86 mmol eller 0,6-0,9 eller måske endda 0,6-1,0. Der er tale om nærmest uendelige antal variationer på det mest hensigtsmæssige og aktive interval. Men de ligger alle relativt ens med at medianen tilstræber cirka 0,7-0,8 mmol/l for at være på et optimalt leje/niveau.

Lithiumforbindelser
Now You See Me

Now You See Me er en amerikansk film instrueret af Louis Leterrier. Jesse Eisenberg, Mark Ruffalo, Woody Harrelson, Mélanie Laurent, Isla Fisher, Dave Franco, Common, Michael Caine og Morgan Freeman ses i hovedrollerne.

Filmen havde premiere den 31. maj 2013 i USA. Trods blandede anmeldelser fra kritikerne, blev filmen en kæmpe succes, og efterfølgeren Now You See Me 2 udsendtes 9. juni 2016.

Medvirkende 
 Jesse Eisenberg som Michael Atlas
 Mark Ruffalo som Dylan Rhodes
 Woody Harrelson som Merritt Osbourne
 Mélanie Laurent som Alma Vargas
 Isla Fisher som Henley
 Dave Franco som Jack
 Michael Caine som Arthur Tressler
 Morgan Freeman som Thaddeus Bradley
 José Garcia som Etienne Forcier
 Michael Kelly som Agent Fuller
 Common som Evans

Kilder

Eksterne henvisninger 
 
 
 

Amerikanske film fra 2013
Thrillerfilm fra USA
Kriminalfilm fra USA
Spionfilm